13 Yehova wanena Mosesa monka’mba:2 “Mpandwilei* umbedi ense mwana-mulume* mu bene Isalela. Mwana-mulume umbajinji kubutulwa, ne ku bantu ne ku banyema kwine, i wami.”+3 Penepo Mosesa wanena bantu amba: “Vulukai dino difuku dyomwatambile mu Edipito,+ mu njibo ya bupika, mwanda i na kuboko kwa bukomo kwemulupwile’mo Yehova.+ Nanshi i kutupu kintu kyele kiyujo kikadibwa.4 Mubatambe dino difuku, mu kweji wa Abibu.*+5 Pakakutweja Yehova mu ntanda ya bene Kenani, bene Hiti, ne bene Amole, ne bene Hivi, ne bene Yebushi,+ ntanda yaatyipile kudi bakulutuba bobe kukupa’yo,+ ntanda ikuka mabele ne būki,+ ufwaninwe kulama kino kitatyi mu uno kweji.6 Ukadya mikate yampikwa kiyujo+ mu mafuku asamba-abidi, kadi mu difuku dya busamba-bubidi, kukekala masobo a Yehova.7 Mikate yampikwa kiyujo ikadibwa mu mafuku asamba-abidi;+ kekufwaninwepo kutanwa modi+ kintu nansha kimo kyele kiyujo, kadi kekufwaninwepo kutanwa modi mukama usosoma nansha umo mu yobe ntanda* yonsololo.8 Ufwaninwe kubangila obe mwana mu dyodya difuku amba, ‘I mwanda wa byanongele Yehova ponatambile mu Edipito.’+9 Kadi kino kikekala bu kiyukeno pa kuboko kobe ne bu kivulukilo* pa mpala*+ yobe, pa kusaka’mba kijila kya Yehova kikale mu kyakanwa kyobe, ke-pantu Yehova wakulupwile mu Edipito na kuboko kwa bukomo.10 Ufwaninwe kulama kino kijila pa kitatyi kyakyo kitungwe mwaka ne mwaka.+11 “Shi Yehova wakutweja mu ntanda ya bene Kenani, mine yaakutyipile abe ne bakulutuba bobe kukupa’yo,+12 ufwaninwe kulambula kudi Yehova kilume kyonso kibedi,* pamo ne kilala-ndá kyonso kilume kya mu bimunanwa byodi nabyo. Bilume i bya Yehova.+13 Kilala-ndá kyonso kya bampunda ukekikūla na mukōko, shi kwikikūdilepo, nabya ukekityumuna nshingo. Kadi ufwaninwe kukūla+ obe mwana mwana-mulume ense umbedi.14 “Shi obe mwana kakwipangula mwenda mafuku amba, ‘Le kino kishintulula bika?’ nankyo ukamulombola’mba, ‘Yehova wetulupwile na kuboko kwa bukomo mu Edipito, mu njibo ya bupika.+15 Felo pa kupela na kibengo kwituleka twende,+ Yehova waipaile umbedi ense mu ntanda ya Edipito, kushilwila ku umbedi wa muntu kutūla ne ku umbedi wa nyema.+ O mwanda ngelanga kudi Yehova kitapwa kya banyema bonso balume babedi,* ne kukūla umbedi ense wa mu bami bana bana-balume.’16 Kino kikakukwasha bu kiyukeno pa kuboko kobe ne bu kabāla pa mpala*+ yobe, ke-pantu Yehova wetulupwile mu Edipito na kuboko kwa bukomo.”17 Ino Felo pa kuleka bantu bende, Leza kebendejepo dishinda dya ntanda ya bene Fidishitia, nansha byodyadi dīpi. Mwanda Leza wanenene amba: “Bantu bakokeja kushinta milangwe yabo shi abatambwe divita kebajokela mu Edipito.”18 O mwanda Leza waendeje bantu bakekonka ku dishinda dya mu ntanda mutuputupu ku Dijiba Dityila.+ Ino bene Isalela pobatambile mu ntanda ya Edipito badi bepange mu mulongo wa bulwi.19 Mosesa wasela ne mikupa ya Yosefa, mwanda Yosefa wātyipije bana ba Isalela mutyipo musumininwe amba: “Leza kakabulwepo kwimuta mutyima. Mukasela mikupa yami kuno’ku.”+20 Batamba ku Sukote bakatūla nkambi mu Etāme, kufula kwa mu ntanda mutuputupu.21 Penepo Yehova wādi wibatangidile kumeso dyuba mu dilenga dya dikumbi dya kwibendeja mu dishinda,+ bufuku nabo mu dilenga dya mudilo dya kwibamunikila, amba bekale benda dyuba ne bufuku.+22 Dilenga dya dikumbi kedyadipo dijimina ku meso a bantu dyuba, nansha ke dilenga dya mudilo dine bufuku.+
bem_Latn